internet vaartha 172 Views
చెన్నై : ఇండియా సిమెంట్స్‌ నికరలాభం 51.21 కోట్లుగా నమోదు చేసింది. గత ఏడాది నాలుగోత్రైమాసికంలో 36.60 కోట్ల నుంచి స్వల్పంగా పెరిగింది. నిర్వహణ ఖర్చులు, ఉత్ప త్తి వ్యయం తగ్గించుకోవడంద్వారా లాభాల్లో పెరుగుదల కనిపించిందని, కంపెనీ వైస్‌ఛైర్మన్‌ ఎండి ఎన్‌.శ్రీనివాసన్‌ వెల్లడించారు. విద్యుత్‌, ఇంధన ఖర్చులు 258.88 కోట్లు తగ్గడం వల్లనే సంభవించిందన్నారు. అంతకుముందు ఏడాది 273.54 కోట్లుగా ఉంది. మొత్తం ఆదాయవనరుల పరంగా 1154.14 కోట్లు ఆర్జించింది. గత ఏడాది ఇదే కాలం లో1043.10 కోట్లు ఆర్జించినట్లు కంపెనీ వివరించింది. సిమెంట్‌ టన్నులపరంగాచూస్తే 24.03 లక్షల టన్నులు ఉత్పత్తి చేసింది. వడ్డీఛార్జీలు 91కోట్లుగా ఉన్నాయి. గత ఏడాది ఇదే కాలంలో 104 కోట్లు ఆర్జించింది. కంపెనీ తరుగుదల పరంగా 52 కోట్లుగా ఉంది. రుతుపవనాలు సకాలంలో రావడం ప్రభు త్వం ఇన్‌ఫ్రారంగంపై ఎక్కువ నిధులు పెంచడం వల్ల సిమెంట్‌ రంగానికి మంచిరోజులుంటాయని శ్రీనివాసన్‌ వెల్లడించారు. కంపెనీ నిర్వహణ సామర్ధ్యం 61శాతం నుంచి 68శాతానికి పెరిగింది. ఇండియా సిమెంట్స్‌ 350కోట్లు పెట్టుబడులు పట్టాలని నిర్ణయించింది. గ్రైండింగ్‌ మిల్లు ఉద్గారాల నిబంధనలను పాటించేందుకువీలుగా వచ్చే మూడేళ్లలో ఈ పెట్టుబడులు ఉంటాయని అంచనా.